Peter: Dnes prebieha preberanie tovaru tak, že si pozriete, či je balík poškodený či nie, ak je všetko OK, podpíšete protokol o prevzatí na tablete, ak je tovar poškodený, spíšete reklamáciu. Takýto podobný systém by sme chceli aj my. My sa zaoberáme prepravou hotových vozidiel, ktoré nám vozia kamióny alebo vlaky. My tento tovar musíme prebrať. Akonáhle zistíme nejakú škodu na tovare, ktorý nám príde, musí sa táto škoda zapísať do škodového protokolu. V ňom sú uvedené údaje ako napríklad: výrobné číslo, farba vozidla, odkiaľ to prichádza, kto to preberá a kto odovzdáva, detail poškodenia(nejaký diel vozidla). Dnes to je v papierovej podobe – špeciálne škodové protokoly (každá značka má iný škodový protokol). Robíme s rôznymi značkami vozidiel, Niekedy sa teda stáva, že ľudia, ktorý to kontrolujú si pomýlia napríklad Peugeot s Citroenom, a tým, že protokoly sú rôzne, vypisujú zlé poškodenia a označenia tých dielov – následne klient, alebo ten, kto má byť za to zodpovedný nám to nechce uznať. Preto vznikol tento nápad: aby sme odstránili chybovosť týchto ľudí, aby si vedeli vybrať poškodenie dielov tej správnej značky a aby vedeli poslať tento protokol nejakou elektronickou formou – či už tomu zodpovednému za poškodenie – teda dopravcovi, klientovi oznámiť, že vaše auto je poškodené. Dnes sa to celé deje pomocou papierovej formy, vypisuje sa to ručne následne skenuje do nejakého PDF-ka a prikladajú sa k tomu fotky ako fotodokumentácia. Toto celé nazývame potom Zložka – ku každému autu sa vytvorí nejaká elektronická zložka, ktorá obsahuje tieto dáta a tá sa posiela dopravcovi alebo klientovi, podľa toho aké sú požiadavky. Čiže ak by sa to dalo spraviť nejakým spôsobom do nejakej automatizovanej, alebo viac automatizovanej elektronickej formy, kde by sme sa vyhli nejakému manuálnemu inputu, kde by sme odstránili chybovosť tých protokolov, často krát sú nečitateľné – každý píše inak – niekedy nevieme prečítať to čo bolo na aute poškodené. Predpokladám, že nejakou elektronickou formou by sa dalo odstrániť najmä toto a dalo by sa zautomatizovať vytváranie aj posielanie zložiek.

Marek: Budeme musieť mať rôzne formuláre na typy áut alebo chcete aby to bola jedna automatická zložka ktorá to pošle?

Peter: Máme rôzne typy formulárov, aj v PDF forme.

Marek: Akým spôsobom to chcete zaviesť do praxe? Prepravca bude mať tento systém na tablete a bude doň zadávať údaje?

Peter: Máme k dispozícií tablet (myslím iPad), nie je problém si zakúpiť aj iný tablet alebo iné rozhranie. Máme človeka ktorého nazývame kontrolór príjmu a tento človek celý deň preberá autá a vypisuje tieto škodové protokoly. On by chodil s tabletom, a ak príde napr. Škodovka vyberie si auto škoda, napíše tam výrobné číslo atď.

Marek: Chcete aby to bolo spojené s nejakou vonkajšou databázou alebo to má vytvoriť PDF-ko, ktoré sa bude dať poslať emailom alebo chcete aby sa to odoslalo na internú databázu ak takú máte.

Peter: My máme jeden veľký systém ktorý obsahuje informácie o tých vozidlách, farba model , výrobné číslo ... Vidím tam však možno riziko, či je možné, aby ste dostali prístup do toho systému aj vy, skôr si myslím že nie. To musím ešte preveriť. Ale odtiaľ sa dajú ťahať jednotlivé dáta. Keby sa nám nepodarilo získať ten prístup, potom by to mohlo fungovať len na tom že by sa štandardizoval ten škodový protokol, aby sa mohli zadávať tie poškodenia (ja vám viem poslať tie kódy poškodení a typy poškodení v tých protokoloch, ktoré máme k dispozícií) a že by aspoň táto vec bola nejako automatizovaná, že by ten človek na príjme zadával výrobné čísla, farby a modely podľa toho ako vidí to auto fyzicky pred sebou.

Marek: Aký chcete z tej aplikácie output? Bude sa to hneď posielať na mail? Alebo do databázy?

Peter: Malo by to na nejakom serveri, sharepointe vytvoriť zložku, kde by si človek z oddelenia reklamácií vedel dohľadať tú zložku pod nejakým výrobným číslom vozidla napríklad.

Marek: Má tam byť aj fotografia?

Peter: najlepšie by bolo keby tam je všetko: škodový protokol, fotky, záznam o preprave (CMR prepravný dokument) – toto potrebuje pracovník z reklamačného oddelenia, aby to mohol poslať klientovi alebo zodpovednému za škodu.

Marek: Viete nám poslať niečo ako by mala samotná zložka vyzerať?

Peter: určite, viem vám poslať to ako to vyzerá dnes, aj fotky z nejakého poškodenia.

Marek: Tieto zložky majú byť umiestnené teda niekde online?

Peter: áno, môže to byť nejaký server, k čomu budeme mať prístup, aby si ten človek z reklamačného oddelenia vedel všetko stiahnuť k sebe alebo odtiaľ vedel poslať tie dokumenty alebo fotky, aby s tým proste vedel pracovať.

Marek: Nemáte nejaké firemné servery, kde by sme to mohli uložiť?

Peter: Zistím, či vieme vytvoriť nejaký prístup. Pracujeme v Sharepointe cez Microsoft, tak predpokladám, že tam vieme niečo spraviť.

Marek: Ja potrebujem vedieť ako má ten súbor vyzerať, čo dostaneme a kam to máme poslať. Ako si predstavujete ako by sme vám túto aplikáciu mohli dať? Chcete ju niekam odložiť? Alebo previesť nejaké súbory?

Peter: To vám neviem povedať, musím to preveriť. Možno nejaký link, na ktorý by sa človek s tabletom vedel pripojiť.

Peter: My máme možno niečo podobné v tablete, je to aplikácia ktorá slúži na kontrolu kamiónov a po pripojení na internet sa údaje z aplikácie uploaldujú na náš server. Čiže ak by to fungovalo nejako podobne, tak by sa dáta mohli ukladať na tablet a pri pripojení na internet by boli spárované s našim serverom.

Marek: rozumiem, budeme od vás teda potrebovať ako to má vyzerať a nejaké vzory formulára.

Peter: OK, to vám pošlem. Chcem sa spýtať, či by ste mohli prísť do Trnavy pozrieť sa, ako to naši ľudia robia.

Marek: Dohaduje sa na termíne a komunikácií s Petrom.